Keiu Virro

Keiu Virro (sündinud 2. detsembril 1987) on eesti kultuuriajakirjanik ja teatrikriitik. 

Haridus
Ta on lõpetanud 2006. aastal Hugo Treffneri Gümnaasiumi, 2009. aastal Tartu Ülikooli semiootika ja kultuuriteooria erialal ning 2012. aastal Tallinna Ülikooli kultuuriteooria erialal (magistritöö "NO99 projekt Ühtne Eesti – teatri ja poliitika piiridel", juhendaja Luule Epner). 2024. aasta septembrist on ta Tallinna Ülikoolis sotsiaalteaduste doktorant.Keiu Virro CV Eesti Teadusinfosüsteemis. Vaadatud 23.01.2025. 

Töö ja looming
Aastatel 2010–2013 oli ta ajalehe Müürileht teatritoimetaja, 2014. aastast Klassikaraadio saate "Teatriluup" toimetaja-saatejuht ja 2015. aastal ETV saate "Ringvaade" toimetaja. Aastatel 2016–2020 töötas ta ajalehe Eesti Päevaleht kultuuritoimetuses.

Kultuuriajakirjanikuna on ta muu hulgas käsitlenud põhjalikult erivajadustega inimestele suunatud teatrit ja noore vaataja etenduskunste.Keiu Virro tutvustus etenduskunstide festivali "Eristuste erinevused" kodulehel. Vaadatud 23.01.2024. 

Aastatel 2021–2022 töötas ta Häirekeskuse meediasuhete juhina.Keiu Virro. Privileeg mõelda vabadusest Sirp, 19.11.2021. Kuni aprillini 2024 töötas ta Tallinna linnavalitsuses kultuurivaldkonna abilinnapea nõunikuna.Tallinna abilinnapeade nõunikud said kopsakad lahkumispreemiad ERR Uudised, 16.04.2024.

2024. aasta septembrist töötab ta Tallinna Ülikoolis nooremteadurina.Keiu Virro CV Eesti Teadusinfosüsteemis. Vaadatud 23.01.2025. 

Virro osaleb sageli kultuuriteemalistel meediaaruteludel ja avaliku diskussiooni üritustel. Ta on olnud üks Arvamusfestivali kultuuriteemaliste arutelude juhte.Kes me oleme? Kultuuririkkus kui Eesti tugevus Arvamusfestival.ee, 31.07.2025. 

Taskuhäälingud
2021. aastal ilmus ajakirjas Vikerkaar tema koostatud analüüsiv ülevaade "Podcastimaania seest- ja väljastvaates", mis tutvustas rahvusvaheliste taskuhäälingute arengut ja mitmekesisust.Keiu Virro. Podcastimaania seest- ja väljastvaates ERR Kultuur, 23.05.2021. 

Ta on ka ise üks Eesti sisukamaid taskuhäälingusaadete autoreid ja saatejuhte. Kuni 2024. aasta lõpuni tegi ta koos Martin Hansoniga ligi viis aastat joogikultuuriteemalise taskuhäälingu "Vala välja!" saateid.Vala välja! Delfi Tasku. Vaadatud 21.01.2025. 

2023. aastast teeb ta koos Liis Allmäe ja Paul Ojaga lähisuhtevägivalda ja seksuaalharidust käsitlevat taskuhäälingusaadete sarja "Jagatud ruum".Keiu Virro CV Eesti Teadusinfosüsteemis. Vaadatud 23.01.2025. 

Tegevus teatrikriitikuna
Juba aastaid kuulub ta paljude teatriteemaliste auhinnavõistluste žüriidesse. Ta on öelnud, et ainuüksi selle ülesande tarvis vaatab ta aastas keskmiselt sadakonda teatrietendust. Ühtlasi peab ta teatripäevikut ja kirjutab teatriarvustusi. 2022. aastal pälvis ta Reet Neimari nimelise teatrikriitikaauhinna. Sellega tunnustati teda eeskätt Postimehes ilmunud arvustuse "Algul tuuakse lilled, siis malakas" ning Sirbis ilmunud artiklite "Lasteaedades mängivate teatrite kohal laiub hämarus" ja "Sumedas öös on stiili, aga kuhu jäävad inimesed?" eest.Heili Sibrits. Intervjuu ⟩ Teatris tegid tegusid ägedad naised Postimees.ee, 02.03.2022.Eesti teatri auhindade laureaadid 2024. aasta loomingu või pikaajalise silmapaistva töö eest Sirp, 28.03.2025.Laureaadid 2025 Eesti Teatriliidu koduleht. Vaadatud 29.01.2026.

Liikmesus
Ta on Eesti Teatriliidu ning Eesti Teatriuurijate ja -kriitikute Ühenduse liige.

Teosed
Raamatud
 "Vala välja! Minu veiniteekond kosmosest sommeljeekoolini". Varrak, 2022

Artikleid
 "Elajannad" – sest kes ei kuku, ei saa tõusta Sirp, 21.94.2023
 Surma üle ei tohi nalja teha. Või tohib? Sirp, 26.01.2024
 Z-generatsiooni ärevuse vähendamine = nutitelefonide kaotamine? Sirp, 09.08.2024
 "Hool" kui inimolemuse selgroog Sirp, 01.11.2024
 Kuidas vaatab pime laps teatrit? Sirp, 21.02.2025
 Mis Svetale radikaalne, on Z-generatsioonile rahulik mõtisklus? Sirp, 29.08.2025

 Tunnustus 
 2022 – Reet Neimari nimeline kriitikaauhind
 2022 – Kalev Kesküla nimeline preemiaKalev Kesküla nimelise preemia laureaat 2022 on Keiu Virro Eesti Sommeljeede Assotsiatsiooni koduleht. Oktoober 2022.
 2022 – Vägivallaennetuse tunnustusauhind (Justiitsministeeriumi ja Vabariigi Presidendi Kantselei auhind)Vägivallaennetuse tunnustusauhinna pälvisid sel aastal viis inimest Justiits- ja Digiministeeriumi koduleht. 13.08.2024.

 Viited 

Välislingid

 Keiu Virro: oleksin tahtnud "Leopoldstadti" rohkem armastada ERR Kultuur, 17. september 2023
 Keiu Virro: naisel peaks olema võimalus olla naine ilma, et see võtaks tähelepanu sellelt, mida ta sisuliselt teeb ERR Kultuur, 13. oktoober 2023
 Keiu Virro: Oksaneni uue teose sihtrühmaks on lääneriigid ERR Kultuur, 31. mai 2024

Kategooria:Eesti ajakirjanikud
Kategooria:Eesti teatrikriitikud
Kategooria:Hugo Treffneri Gümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Tallinna Ülikooli vilistlased
Kategooria:Sündinud 1987